
DE NI POR ... NIĴ 


Karmemore kaj honore al Johannes Jankowski (1929 - 2018) 

La dekan de majo forpasis en Dortmundo (Germanio) nia 
Hans Janskowski, pioniro kaj “baptopatro” de la esperanta 
numismatiko, kies nemalhaveblaj broŝuroj, rezultoj de senĉesa 
kaj sindona serĉado kaj esplorado, estas la fundamentoj de la 
revuo (kaj evidente de Katalogo kaj de Terminaro ankoraŭ 
kompilendaj) de nia Esperanto-Numismatika Asocio. 

Nur malmultaj informoj troveblas pri lia (kluba) vivo kiel 
esperantisto. Kvankam sendube sociemulo, li tamen aspektis 
sufiĉe silentema, eĉ iom grumbleca. Tion la germanlingvanoj nomas “Einzelganger” 
(soleculo). Li estis fraŭlo, kiu multe vojaĝis, ĉefe al baltaj ŝtatoj, sed oni povis ankaŭ hazarde 
renkonti lin okaze de Universalaj Kongresoj (ekz. en Berlino), malfermaj tagoj (ekz. en 
Roterdamo) kaj regule kiel partoprenanton dum ĉiujaraj eventoj kiel Intemacia Festivalo, 
organizita de la fama Hans-Dieter Platz (HDP) en germanaj urboj. Malgraŭ sia malsana stato 
dum la lastaj jaroj de sia vivo liregule vizitis Nepalon por malavare subteni siajn lokajn 
esperantistajn amikojn, kiuj tial povis viziti esperantajn kongresojn. 

La unuan jarkolekton de nia revuo - sur kies titolpaĝoj ĉiam brilos kvar el liaj broŝuroj - ni 
respekte kaj admire dediĉis al Hans pro liaj nemistakseblaj meritoj. Kiel membro de ENA li 
ofte diversmaniere kunlaboris, sed, eĉ afable petata, li tute ne juĝis, nek laŭde, nek kritike. Jen 
nia Hans, kiel li aspektis kaj agis. 

Ni supozas, ke neniu el niaj membroj kontraŭstaros ĉi tiun 
proponon: ekde nun ni konsideros kaj honoros Hans kiel la 
unuan honoran membron de ENA. 

Ni tre sincere kondolencas la geparencojn de Hans pere de 
lia nevo sinjoro Ralf Kibbel, kiu jam akceptis foti por nia 
revuo kelkajn heredajn numismatikaĵojn el la kolekto de sia 
onklo. 

Hodiaŭ ni tamen volas fini per pozitivaj novaĵoj: nia 92a 
individua membro estas la unua aliĝanto el Hindia Unio 
Barato. Kiel 20an asocian membron ni krome bonvenigas la 
faman belgan bibliotekon de Antverpeno 
“Erfgoedbibliotheek Hendrik Conscience”, kun kiu ni jam 
intense kunlaboris pere de sinjoroj Cyril Knockaert kaj 
Marcel Van den Heuvel. 

Bert 

Pro la havigo de lafoto de Hans ni tutkore dankas niajn Elda Ddrfler kaj Rudolf Burmeister de ELF- 
AREK. 


Als die Kraft zu Ende ging, 
war’s kein Sterben, 

^^= war’s Erlosung. 

Johannes 

Jankowski 

* 25. 4. 1929 tlO. 5. 2018 

Wir verabschieden uns und bewahren ihn 
in unseren Herzen. 

In stiller Trauer: 

Ewald Kibbel 

Ralf, Claudia, Kristina und Theresa 

Andrea und Nele 

Karsten und Stephanie 

Familie U. Kibbel 

Familie M. Rumler 

Dortmund 

Die Beisetzung findet im engsten Familienkreis statt. 
Kondolenzanschrift: 

Bestattungen Teves KG, ProvinzialstraDe 387, 

44388 Dortmund, Telefon: 0231-603777 

MONEROJ& MEDALOJ 


Tipo E 1 - Pra-insigna medalo 


Jubilea medalo 1887 - 1912 




Lando: Germanio Kvanto: nekonata 

Metalo:bronzo Pezo: 7,30 g 

Mezuroj: 23 x 35 mm Medalisto: nekonata ( ĉu G & S?) 

Jaro: 1912 Diko: 1 mm 

Averso: 


En la kartuŝo: busto de Zamenhof maldekstren 

sub la ŝultro: G & S (firmao Glaser & Sohn) 

sub la busto: dika striko, sub kiu germanlingva surteksto: 

“ZUR ERINNERUNG AN DAS 
25 JAHR. BESTEHEN DER 
ESPERANTO SPRACHE 
1887 1912” 

Super la kartuŝo: rando kun stelo en la mezo. Ambaŭflanke ŝnureto kun 
steletoj malkreskantaj suben. 

Dorsflanke: nomo kaj urbo de la entrepreno: 

GLASER & SOHN 
DRESDEN 


Rimarko 1: 

Petletero de la redakcio por pliaj informoj al la ankoraŭ aktiva firmao en Dresdeno (vidu 
ankaŭ en Retpoŝto) restis bedaŭrinde sen respondo... 


Rimarko 2: 

La medaleto estis emisiita en la sama jaro kiel la arĝentaj pagmedaloj de unu kaj du spesmiloj, 
okaze de la 25-jara jubileo de Esperanto. Kontraŭe al la postaj “steloj” de Andreo Cseh la tri 
numismatikaĵoj el 1912 estis pregitaj de privataj presejoj en Svislando kaj en Germanio. 


Rimarko 3: 

Ke la surskribo sube sur la medalo estas germanlingva probable indikas, ke ĝi estis farita laŭ 
komisio de loka aŭ nacia esperanta-germana asocio. Jen la traduko: “Memore al la 25-jariĝo 
de la lingvo Esperanto 1887 1912” 

Tipo A 1 - Esperanto-medaloj 


/V 

Gemeliĝa memormedalo Massa 1960 




Lando: Italio 
Metaloj: oro 

arĝento 

bronzo 

Diametro: 30,5mm 
Jaro: 1960 (20.4.’60) 


Medalisto: R. Rossi 
Kvantoj: 2 oraj 

20 arĝentaj 
1 000 bronzaj 

Pezo: nekonata por la oraj kaj la arĝentaj, 
10 g por la bronzaj 


Averso: 

La blazonoj de la urboj Massa (Italio) kaj Bad Kissingen (Germanio) kaj surskriboj: 

Supre: “-MASSA KAJ BAD KISSINGEN - 

Sube: ĜEMELIĜAJ - 20 APRILE 1960 - URBOJ” 

Reverso: 


Du kapoj vidalvide sub steleto kun radioj, kunligitaj per branĉa krono. 
Sube: la nomo de la skulptisto R. ROSSI. 


Rimarko 1: 

La itala urbo Massa eldonis tri Esperanto-medalojn, respektive en 1960, 1976kaj 1980, el kiuj 
du memorigas pri la ĝemeliĝo de Massa kaj Bad Kissingen, kies urbestro estis la famega 
Esperanto-aktivisto Hugo Rollinger. 


Rimarko 2: 

La 20 arĝentaj ekzempleroj estis donacitaj al la membroj de la ĝemeliĝa komitato. 


Rimarko 3: 

La du oraj ekzempleroj al la du urbestroj. 


Rimarko 4: 

La medalo + varianto, ambaŭ de la jaro 1976, 
estis jam montritaj kaj priskribitaj en jk. 1, n-ro 
2, p. 4 kaj en jk. 2, n-ro 2, p. 10. 


Rimarko 5: 

Jen la urbaj blazonoj de Massa kaj de Bad 
Kissingen. 



Massa 


Bad Kissingen 




Nol Sineiaci 

libcramente elatti dal «offraglo d«l nostrl clttadtnf, 

olt ri«portd«re aH« profonalo «kpir«axlonl e ai blfcogni r«alt dolla 
popola«.jonl con le quali obblamo rapporto qootidionoede)la qualidbkicimo 
la ret>pom»abilfhd di reggare gli Intonesfct plo" dlralti, 

eha lo civille oecldenlal* ebbe la bva colla n«i noilHantichi 
Comunl e ch* |o «plriho di liborta fo parloprlmo volta «egnato nelle garande 
che eeppero conqui*hare al pr«*to di lunghi «fo rzi, 

ch« Ibpara etella «herla d«va proiaguira m un mondo 
plti vaeho ,mache que»ho mondo non %ard vvramenfe umano sa non nella 
mieura in cui 9I1 uomini vivranno (n tibere citta', 


_ oli mantenara Uqami permananK tra I e Municipalirci dello noŭtr* 
cittd edi Favorire In o9n> campo ĵtiecambitrailero abitanti per evllup- 
pare con una migliore comprenoione reclpreaa ll tentimento vivodella 
fraternita' europea ; 

_ di conqlung«re i noetri »for*.i per aiutare nella piana miaura dei 
noetri m***i il «uccee«o dl qu»fcta imprcaa heceeearia di poee 
edl proeperitet: lo fondazione olellVnita europeo. 


Ĝemeliĝa ĉarto en la itala el la jaro 1960 


Kun danko al sinjoro Alessandro Simonini el Massa kiu sendis akuratajn informojn. 

Rimarko 6: 

Ĉi varianto kun “okulo” troviĝas en la kolekto de la Esperanto-muzeo en Vieno. 



REĜUSTIGO 

Kore dankante ĉiujn legintojn kiuj atentigis nin pri malĝusta geografia informo 
koncerne la medalon priskribitan en la antaŭa numero sur paĝo 11, ni nun korektas la 
eraron en rimarko 2. Fakte temas pri du diversaj urboj en Hispanio: Valencio kaj 
Palencio. Ni humile pardonpetas! 

Tipo A 2 - Esperanto-medaloj kun neesperantaj aldonoj 

/V 

Gemeliĝa memormedalo Massa 1960-1980 



Lando: Italio 
Metalo: arĝento (800) 
Diametro: 35 mm 
Jaro: 1980 


Kvanto: nekonata 
Pezo: nekonata 
Medalisto: nekonata 
Diko: nekonata 


Averso: 

La blazonoj de la du urboj kaj “1960 - 1980” en rubando. 

Reverso: 

“XX PATENSCHAFT ĜEMELIĜO GEMELLAGGIO MASSA - BAD KISSINGEN” 


Rimarko 1: 

XX = 20. En la reversa surskribo: la sama vorto en la germana, la esperanta kaj la itala. 

Rimarko 2: 

Por bildoj de la blazonoj, vidu la antaŭan medalon en rimarko 5. 

Rimarko 3: 

Reverse sube: nelegebla signo. Probable titro de arĝento (laŭ Jankowski: 800) 

Tipo A 1 - Esperanto-medaloj 


Centjariĝo de la Esperanto - movado en Sosnowiec (2002) 



Lando: Pollando 
Metalo: latuno 

(70 % da kupro+ 30 % da zinko) 
Diametro: 60 mm 
Jaro: 2002 


Kvanto: 100 

Gravuristo: Adam Kot (firmao 
PRIOR) 

Pezo: 77,65 g 

Diko: 4 mm 


Averso: 

Meze: granda Esperanto-stelo kaj la urba blazono de Sosnowiec. 

Sube: “1902 - 2002” super laŭrobranĉa girlando kun banto. 

Ĉirkaŭa skribo: “100 JAROJ DE ESPERANTO - MOVADO EN SOSNOWIEC”. 

“ ★ POLLANDO ★” 


Reverso: 

Meze: busto de Zamenhof maldekstren. 

Maldekstre: “LUDOVIKO LAZARO ZAMENHOF”. 
Dekstre: “AŬTORO DE ESPERANTO”. 

Sube: “1859 1917”. 

Rimarko 1: 


La averson kreis komputile Kazimierz Leja, redaktoro de “Pola Esperantisto”. La koncepton 
Leszek Wolski, prezidanto de LKK kaj Jerzy Walaszek, iama prezidanto de Pola Filio de PEA 
en Sosnowiec. 

La reverso estas rezulto de koncepto de Jerzy Walaszek surbaze de medalo de Jozef 
Goslawski [juzef josuhavski]. 

Rimarko 2: 


Sosnowiec estas urbo en Silezio (Pollando). Urborajtojn ĝi havas ekde la jaro 1902. Tamen 
mencioj pri setlado sur ĉiterenoj retroiras ĝis 1228. 


Rimarko 3: 

La urba blazono estis projektita de urba arkitekto Stefan Byszewski [biŝevski] kaj ĝi 
en neŝanĝita formo funkcias ekde la jaro 1904. 



Rimarko 4: 


La medalo memoras la centjariĝon de la Esperanto-movado en Sosnowiec (1902- 2002), kiu 
koincidis kun cent jaroj de urborajtoj kaj la centjara datreveno de la naskiĝo de la mondfama 
operokantisto Jan Kiepura. En 1925 en la urbo fondiĝis la klubo “Verda Pino”. 

Tipo D2 - (Unuflankaj) (mur)medalonoj 


Pola medalono UK 1987 Varsovio 



Lando: Pollando Kvanto: nekonata 

Metalo: bronzo Pezo: 20,36 g 

Jaro: 1987 Medalisto: nekonata 

Diametro: 134 mm (disko) Diko: 15 mm 

158 mm (tuto) 


Averso: 


Unuflanka murmedalono sur ligna disko. Sur ĝi estas bronza disko. La medalono montras 
virinon kun glavo (urba statuo honore al la herooj de la dua mondmilito). 

Skribo horizontala: “VARSOVIO 1987” 

ĉirkaŭa: “72a Universala Kongreso de Esperanto 

100-jara Jubileo” 

Rimarko: 

Komparu ankaŭ kun la pola Esperanto- medalo en jk. 3, n-ro 2, p. 8 

SPIKUMAĴOJ & S UPLEMENTOJ 



Ĉekbanko Esperantista, 


MERTON ABBEY, LONDON, S.W. 



“ La Spritulo ” (al la naciaj monunuoj): Mi havas la honoron, 
gesinjoroj, prezenti al vi fraŬlinon “Spesmilo”; esperu ni ke viaj 
proporcioj al ŝi ŝanceliĝu estonte kiel eble plej malmulte. 

POR SPUREMULOJ! 


En la arkivoj de ENA troviĝas diversaj fotoj kaj bildoj de esperantaj numismatikaĵoj , pri kiuj 

ni scias preskaŭ nenion. Ni petas vian helpon! 


8a enigmo 





Mezuroj: 22 x 31. 

Sen gumo. 

Koloroj: flavgriza, helgriza kaj ruĝa. 

Valoroj: 1 spesmilo k 2, 3 kaj 5 spesmiloj. 
Kvar diversaj kadretoj ĉirkaŭ la markoj. 
Ornama fono kun speco de floretoj. 

Mankas al ni informoj pri ĉi tiuj folietoj. Kiu 
jam vidis aŭposedas ilin? 


Kiu konas la originon kaj lafunkcion de tiuj 
pagiloj? 




2018/3 


Esperanta Numismatiko 


14 

















ASPEKTOJ DE NUMISMATIKO 


Emisii medalojn: ĉu nur por riĉuloj? (4) 


3. Plej ĉipaj: plastaj pagiloj 

“Kial ne krei plastajn ĵetonojn kun diversaj valoroj surbaze de la dise konata iama esperanta 
monunuo steloT ’ sin demandis iu i?emwx.Plastaj pagiloj ja estas modernaspektaj, relative 
ĉipaj, sufiĉe fortaj por garantii longtempan uzon, malpezaj kaj facile distingeblaj, i.a. per 
diversaj helaj koloroj. 




Tiel ekiĝis la tri supraj specoj, ne nur diverskoloraj sed kun diversaj simboloj laŭvalore, nome 
bestaj simboloj kun historieto...: 

10-steloj: averse aperas krokodilo, ĉar ĉiĵetono estus pli ofte uzata en la t.n. gufujo kie 
post iom de tempo oni ekkrokodilus post komenca esperanta konversacio. 

3-steloj: aperas averse papago (ne tute rekonebla!), ĉar ĉiĵetono estus pli ofte elspezata 
por aĉeti manĝaĵojn, kaj tiuj, kiuj manĝadas ofte, multe babiladus kiel papagoj. 

1-stelo: bildo de gufo (speco de strigo), ĉar ĉiĵetono estus plej ofte uzata en la gufujo. 

Gufujo nomiĝas la nokta te-trinkejo dum esperantaj aranĝoj, precipe dum gejunulaj 
renkontiĝoj. Ĝi estas altemativa trinkejo aŭ knajpo, strikte sen fumado kaj sen alkoholo, do 

tute alispeca ol la “drinkejoj” dum kongresoj de “plenkreskuloj”! Laŭdire tia gufujo unue estis 
disponebla fine de 1995 dum Internacia Seminario en Germanio. La vorto do devenas de gufo, 
al kiu - pro belsoneco - estis aldonita la postafikso -uj- , kiu cetere havas pli vastan signifon 
ol -ej-.Laŭ alia fonto la uja postafikso simple signifas ( gufa) nesto. 

Tiuj pagiloj kompreneble ankaŭ havas specifajn teknikajn ecojn : 


Valoro: 10 steloj 



Averso: 

Reverso: 


Lando: Belgio 
Substanco: plasto 
Diametro: 29 mm 
Jaro: 2012 

surskribo: “10 steloj”. Bildo: dek steletoj. 


Kvanto: 3000 
Pezo: 1,1 g 
Dezajnisto: nekonata 
Diko: 2,3 mm 


centre bildo de krokodilo. Duonĉirkaŭa skribo: “Esperanto ^ Bank - U V’' 
sube: la jarindiko “2012” 


Valoro: 3 steloj 



Averso: 


Lando: Belgio 
Substanco: plasto 
Diametro: 25 mm 
Jaro: 2012 
surskribo: “tri steloj”. Bildo: tri steletoj. 


Kvanto: 3000 
Pezo: 0,94 g 
Dezajnisto: nekonata 
Diko: 2,3 mm 


Reverso: centre bildo de papago. Duonĉirkaŭa skribo: “Esperanto ★ Bank - U V r 

sube: la jarindiko “2012” 


Valoro: 1 stelo 



Averso: surskribo: 


Lando: Belgio 
Substanco: plasto 
Diametro: 23 mm 
Jaro: 2012 

1 stelo”. Bildo: unu steleto. 


Kvanto: 3000 
Pezo: 0,84 g 
Dezajnisto: nekonata 
Diko: 2,4 mm 


Reverso: centre bildo de gufo. Duonĉirkaŭa skribo: “Esperanto 'k Bank - U V' 

sube: la jarindiko “2012” 

Rimarko 1: 


La plastaj steloj estis faritaj meze de oktobro 2012 ĉe la belga presejo Stekelbees, kun retpaĝo 
http://www.plastic-coins.com 

Rimarko 2: 

Okazis nur unu presado, do (ĉu provizore?) ne ekzistus diversaj eldono-variantoj. 

Rimarko 3: 

Tiuj pagiloj ne estas medaloj, sed konsumadaj ĵetonoj. 

Rimarko 4: 

Flanke de la jarindiko troviĝas du signoj, kies signifo estas nekonata. 

Rimarko 5: 

Plastajn stelojn oni jam uzis dum almenaŭ 25 junularaj Esperanto-eventoj: 


Klaĉ-Kunveno Post-Somera (KKPS): 2012 ĝis hodiaŭ; 

Intemacia Junulara Kongreso (IJK): 2013 ĝis hodiaŭ; 

Somera Esperanto-Studado (SES): 2013; 

Franca Esperanto-Semajno Terure Organizita (FESTO): 2013; 

Junulara Esperanto-Semajno (JES): 2013-2014; 

Internacia Junulara Festivalo (IJF): 2017 
kaj aliaj. 

Rimarko 6: 

La sama presejo Stekelbees el Belgio ankaŭ pregis turistan (?) ĵetonon por la fama Esperanto- 
urbo Herzberg am Harz (Germanio). La mezuroj estas la samaj kiel ĉe la 1 -stela konsumada 
ĵetono. 

Averse kaj reverse la herzberga ĵetono estas samaspekta. Ankaŭ ĉinumismatikaĵo ne estas 
medalo. Ĉiu numismato evidente ĝojas/u pro la emisio de tiaj uzeblaj kolektaĵoj, tamen estas 
esperinde, ke ne vere temos pri nova manio. Komparo kun la eksterordinare belegaj bronzaj 
medaloj, kiujn emisiis Herzberg, montras kial! Vidu jk. 1, n-ron 3, p. 4-7. 

MEDALISTOJ 

13. Friedrich Moritz Brodauf (1872 - 1939) 


La artisto, tute ne specialisto-medalisto, estis tamen akademia skulptisto, sed li ankaŭ 
laboris kiel desegnisto kaj litografo. 

De 1888 ĝis 1892 li estis lemanto de Institutopri Aplikataj 
Artoj en Dresdeno.Tiu speco de artaĵoj estis man-, maŝin- aŭ 
industrie farataj uzobjektoj, tamen kun artaj ecoj. Tiaj 
objektoj ne estis do unikaĵoj,sed produktoj de seria farado. 

Brodauf sekve iĝis fakulo pri multkoloraj presaĵoj. Post 
laborado kiel desegnisto (rilate al polikroma litografio), li 
aŭtonome eklaboris kaj kreis afiŝojn, ofte en la eleganta stilo 
de Nova Arto (Art Nouveau/ Jugendstil/ Secession...). 



En 1918 reĝo Frederiko Aŭgusto de Saksio atribuis al 
Brodauf la titolon de profesoro. Li deposte famiĝis pro liaj 
portretbustoj de saksaj eminentuloj (sur la suba medalo ankaŭ 
altnivela portretbusto pri Zamenhof). Krome pro liaj... 
glaciaj (!), bronzaj kaj ŝtonaj skulptaĵoj. 


Li partoprenis i.a. en ekspozicioj en Duseldorfo kaj Berlino (1907), krome en Munkeno 
(1908). 


La suba medalo, probable la plej malnova Esperanto-numismatikaĵo, estis emisiita en 
la jaro 1909, nur kvar jarojn post la Unua UK en Bulonjo-sur-Maro! Preskaŭ certe la 
modelo por la spesmilo-medaloj, la steloj kaj aliaj! 

HISTORIAJ ASPEKTOJ 
Internacia Helpa Mono (3) 




Lando: 

Aŭstrio 


Koloroj: 

ruĝa , verda / nigra, blua kaj bruna 


Valoroj: 

2 heleroj (ruĝa) Mezuroj: 

3 heleroj (verda/nigra) 

5 heleroj (blua) 

10 heleroj (bruna) 

marko 27 x 31 mm 

bildo 22 x 27 mm 


Skribo: “INTERNACIA LINGVO - ESPERANTO - NIA MAJSTRO Dro. ZAMENHOF”. 

Rimarko 1: 

En la suba rando, sub la valoroj, troviĝas la jenaj etliteraj vortoj: 

“PRANTNERS VERLAG GRAZI. UTH FISCHER GRAZ. ” 


Rimarko 2: 

En Aŭstrio, antaŭ 1914, Prantners Verlag en Graz I vendis dentumitajn propagandomarkojn. 
La eldonejo Prantners promesis doni la profiton el la vendo de tiuj markoj por la disvatigo de 
Esperanto. 


2018/3 


Esperanta Numismatiko 


19 













































TERMINARO 


Alfabeta listo (14) 


Negativa mono :monsimila valorpapero por interŝanĝo de varo aŭ laboro, kiu estas ŝarĝita 
per negativa interezo en kazo, ke oni ne rapide recirkuligas ĝin. La principo estis kreita fine 
de la 19a jarcento de Silvio Gesell, kiel reago al lafinanca krizo, dum kiu li perdis grandan 
parton de sia havaĵo. 

Ora monunuo: ormoneroj, kiuj servis kiel pagiloj. 

Orbazo :la monunuo de lando baziĝis sur orbazo, se la papera mono estis kovrata per oro. 
Do, unu monbileto egalis al certa kvanto da oro. 

Ordeviza monunuo:/a centra-banka rezervaĵo povis konsisti el devizoj de aliaj orbaz-monaj 
landoj, kiel tio okazis antaŭ la fino de la ora konvertebleco de la usona dolaro en 1971 en la 
Germana Federacia Respubliko. 

Orkerna mommno:papermono cirkulas kaj la oro estas rezervita ĉe la Centra Banko kiel 
rezervaĵo por internaciaj pagoj. 

Poŝmono: malgranda monsumo por ordinaraj, malgravaj elspezoj. La nomo rilatas historie 
al nombro da moneroj, kiujn oni portas en la pantalonopoŝo. 

Helero: etvalora monero dum la Aŭstra-Hungara Monarhio (1867- 1918), ankoraŭ uzita en 
Ĉeĥio ĝis 1993 kiel subdivida valoro de la krono. 

La Esperanto-tempobanko: per propra leĝo la Esperanta Civito iniciatis en 2011 la 
esperantan tempobankon. Gin administras retejo, funkcianta ekde la 8a de marto 2013, 
honore al la virinoj, ĉar senatanino Perla Martinelli proponis la koncernan leĝon. La oficiala 
nomo de la Esperanto-tempobanko estas Pasvorta Reto. 

Mona iluzio: situacio, kiam laboristoj aŭ entreprenoj malĝuste komprenas la evoluon de 
prezniveloj. Por ekzemplo, laboristo notas, ke lia salajro plialtiĝas, sed ne tuj rimarkas, ke 
prezoj de varoj ankaŭ plialtiĝas. 

Monunuo: vidu Valuto. 

Konkomono:kolektiva nomo por la konkoj de specifaj specoj de helikoj aŭel ties konkoj 
fabrikitaj rondaj disketoj. En kelkaj kulturoj en marbordaj regionoj tiuj objektoj origine havis 
unue artistan valoron, sekve ankaŭ ricevis pagilan valoron. Plej konataj estas la kaŭrokonkoj. 
Ili estis uzataj ĝis en la 19a jarcento en Bengalio. 

EL LA GAZETARO 


Fientrudiĝantoj ĉasas ciferecan monon 
eble eĉ per via komputilo 


Post WannaCry mondvaste denove centmilojn da komputiloj trafis nova cifereca atako. 
Tamen ĉi-foje fientrudiĝantoj ne postulas elaĉetan monon. Ili (provizore) nur celas kaperi la 
kalkulkapaciton de plejeble multaj komputiloj 


Ekde marto duobliĝo de la 
bitmona valoro 

La virtuala monunuo bitmono 
daŭrigas sian progresadon. 
Dume la valoro jam kreskis ĝis 
2.187 dolaroj aŭ 1.948 eŭroj. 
Bitmono estas pli interesa ol 
oro, kvankam ĝi ne ĉesis esti 
riska investo. Laŭ financaj 
analizistoj la virtuala monunuo 
daŭre kreskos. En kelkaj 
landoj, kiel en Japanio, ĝi ja 
estas akceptata kiel oficiala 
pagilo. La malforta aspekto de 
bitmono estas, ke ĝi estas uzata 
sendepende de bankoj kaj 
ŝtatoj. Pro tio tre ofte ĝi estas 
uzata de diversspecaj krimuloj. 


La krimuloj uzis denove ciferecajn armilojn, kreitajn de la 
usona spionservo NSA, kiuj ebligas enfiltriĝi komputilojn 
kun malnovaj Windows-sistemoj. La atako, nomata 
Adylkuzz, jam dum kelkaj monatoj estas aktiva, sed ĝi estas 
ege malfacile detektebla, ĉar la fiuloj agas tre subtile. 
Viktimoj nur konstatas, ke la rapideco de ilia komputilo 
malkreskas. 

La kaperistoj volas agi subradare, ĉar ili celas gajni 
MONERO-jn, novan virtualan monunuon, pagilon taŭgan 
por la plej malhelaj lokoj de Interreto. (vidu en la antaŭa 
numero!) 

Kiel gajni MONERO-jn? Oni unuavice solvu komplikajn 
matematikajn komputaĵojn. La MONERO-j do estas speco 
de rekompenco por la kontribuo al perfektigo de la 
pagiloreto. 


Tamen la rekompenco estas privilegio por tiuj, kiuj plej rapide solvas la matematikajn 
enigmojn. Se oni volas gajni amason da mono, oni bezonas kalkulkapaciton. Multege da. Per 
la konektado de multegaj komputiloj la fientrudiĝantoj disponas specon de superkomputilo, 
kiu aranĝas preskaŭ neelĉerpeblan fluadon de MONERO-j, interŝanĝeblaj anonime kontraŭ 
amaso da realaj dolaroj. 


Fonto: la belga, nederlandlingva gazeto “DeMorgen” de 18.05.2017kaj 23.05.2017. 

Reagoj kaj konversacioj 


RETPOŜTO 

de vi por ni! 


14.04.2018 10:18 

Kara amiko Jozefo! 

Saluton! Kiel vifartas? 

Estas denove printempo, do je la fino de aprilo ni denove dissendos nian duan numeron al 
individuaj kaj asociaj membroj. 

Mi esperas, ke ni nefaris tro da eraroj, por ke vi ne bezonu tro da tempo por ENA. 

Ni jam tutkore dankas vin pro via provlego de la nova numero. Fartu bone! 

Amike kaj numismate, 

Bert 


17.04.2018 18:39 


Kara Bert, 

jen la aktuala ENA-revuo kun miaj sugestoj kaj kelkaj rimark/ig/oj: 

1) Ĉi kun substantivoj povas roli memstare sen streketo, ekz. ĉi monero. Kun adverboj kaj 
adjektivoj kun streketo, ekz. ĉi-tempe, ĉi-tempa. 

2) Mi petas rekonsideri la elstarigon de majkoro (ne trovebla en PIV kaj konata nur por 
franclingvanoj) kontraŭ la PlV-aj arĝentano, alpako, novarĝento. Bv. rigardi ankaŭ la 
vikipedian artikolon Arĝentano. 

Pri grejso vidu: http://www.reta-vortaro.de/revo/art/greis.html 

3) Mi ne komprenas diĝita kidnapo. Kidnapo signifas homrabon, ĉu temas pri cifereca 
homrabo, ostaĝigo? 

4) Estus utile uzi pli da komunuzaj mallongigoj, ekz. ofte okazas la vortoj: jarkolekto > jk., 
numero > n-ro, sinjoro > s-ro, sinjorino > s-ino, doktoro > d-ro ktp. 

Amike: Jozefo 

Koran dankon pro la bela kaj enhavoriĉa numero. 
Antonio De Salvo 


23.04.2018 10:54 


☆☆☆☆☆☆☆☆☆☆ 


23.04.2018 10:55 


Kara Bert! 

Elkoran dankon pro via ege enhavriĉa revuo. Estas rimarkinde, kiom da materialo ekzistas kaj 
„ĉiam denove aperas“. 

Salutas Walter 


☆☆☆☆☆☆☆☆☆☆ 


23.04.2018 19:01 


Kara Bert, 

Koran dankon pro la aperigo de la medaloj el nia biblioteko en via revuo. Mi diskonigos ĝin, 
se vi konsentas. 

Notu, tamen, ĉi rimarkojn: 

1. Inter 1931 kaj 1939 la regformo de Hispanio estis respubliko 
(https://eo.wikipedia.org/wiki/Dua Hispana Respubliko) , tial ne aperas krono sur la blazono 
de Barcelono. Tiu kongreso okazis en junio, monaton antaŭ la eksplodo de la Enlanda Milito 
(1936-1939). Jen, hazarde, mi trovis ĉi priskribon de la medalo en la kataluna: 
(https://books.google.es/books?id=DNByJFxi I4C&pg=PA584&lpg=PA584&dq=kongreso+ 

barcelono+esperanto+1936&source=bl&ots=kA6nvhDRuz&sig=pOOnv2q4zOAJfvyvMGVl 

GJBR2xw&hl=es&sa=X&ved=0ahUKEwiimf337dDaAhWNHROKHZ6oDMkO6AEITiAL# 

v=onepage&q=kongreso%20barcelono%20esperanto%201936&f=false) : 

ref. 1330 

2. Valencio kaj Palencio estas du malsamaj urboj de Hispanio. Valencio 
(https://eo.wikipedia.org/wiki/Valencio) , ĉe la mediteranea marbordo, estas pli konata 
internacie ol Palencio (https://eo.wikipedia.org/wiki/Palencio) , kiuj situas en la interno de la 
lando. Do, la 26a kongreso ja okazis en Palencio, ne temas pri ortografia afero. 

Jen la lasta numero enbitotekigita: https://hdl.handle.net/! 1013/5444 

Amike, 

Ana Manero 

Biblioteko Juan Regulo Perez 
www.esperanto.es/biblioteko 

biblioteko@esperanto.es 

23.04.2018 22:55 


Kara Ana! 

Mi estas tre kontenta, ke la aperigo kaj priskribo de la hispanaj medaloj plaĉas al vi kaj mi 
dankas vin pro ĉiu estonta diskonigo. 

Viaj rimarkoj pri la krono kaj pri la diferenco inter la du urboj estas ege interesaj informoj 
por mi kaj nia tuta legantaro. Denove koran dankon, krome pro la enbitotekigo de la nova 
numero. 

Mi antaŭĝojas renkonti vin en Lisbono. 

Amike kaj numismate, 

Bert 




24.04.2018 6:52 


Dankon por la ena-revuo, 

kaj dankon ankaŭ por la reklamo pri Turka Stelo:.. 

Amike 

Vasil 




25.04.2018 1:00 

Dankon pro via , tre interesa kaj rigardinda revuo. 

Sed atentu: Palencia kaj Valencia estas 2 malsamai urboj. Do: 
temas pri malsamai urboj. 

Palencia (legeblas : Palen(th)ja) 

Valencia (legeblas : Balen(th)ja , en la nuntempo, V kaj B sonas same: sama fonemo ). 

Vidu surmape: 



Bondezirojn al vi: 
Angel Garcfa G. 

21.05.2018 11:19 


Kara membro, 

Pro raporto kiu indikas ke via mesaĝujo estas plenplena, ni denove provas sendi al vi la duan 
numeron de la kvina jarkolekto. Bonvolu konfirmi la ricevon. Dankon! 

Amike kaj numismate, 

Bert 

23.05.2018 21:38 


Kara Bert, 

Jes ĝis la momento mi ricevis ĉiujn numerojn de nia bela, interesa kaj unika revuo. La 
venontan-sabaton mi prelegos pri numismatiko en Nacia Evento E-o en mia urbo Bajamo. Mi 
informos vin. 

Numismate, 

Yoandris 

24.05.2018 10:36 


Kara Yoandris! 

Mi gratulas vin pro via iniciativo prelegi pri esperanta numismatiko. Raporto (prefere 
ilustrita) pri tiu evento estos ege bonvena por nia revuo. Vi estos ankaŭ nia ENA-ambasadoro! 
Amike kaj numismate, 

Bert 


30.05.2018 20:16 

Kara Bert: 

Mia prelego estis sukcesa. Jen kelkaj fotoj pri la Evento. 

Mi promesis ilin duan parton pri E-aj moneroj. 

Yoandris 


02.06.2018 17:26 


Kara amiko! 

Gratulojn pro la unua parto de via prelego. Mi estas certa ke via publiko estis entuziasma; 
tion pruvas ke vi jam anoncis la duan parton. Se mi iel (sendo de fotoj, sendo de mia teksto 
por prelegojktp) povus helpi vin, ne hezitu demandi. Mi jam tutkore deziras novan sukceson 
alvi! 

Sur via prelega tablo (foto) mi rimarkis kelkajn monerojn aŭ medalojn. 

Ĉu esperantajn ankaŭ? 

Ĉu via publiko estis multe scivolema pri iuj aspektoj de esperanta numismatiko? Ĉu ili jam 
sciis ke ekzistas esperantaj numismatikaĵoj? 

Dankon pro lafotoj. Mi aperigos kelkajn kun iom da klarigo en la venonta numero de nia 
revuo(rubriko:Anoncoj kaj Eventoj) 

Amike kaj numismate, 

Bert 

02.06.2018 21:45 


Kara Bert 

Mi ĉiam skribas vin tre rapide kaj mi ofte eraras, okazas ke la Net-servo en Kubo 
ankoranestas itata kaj ĝi multekostas nin. 

Se DIO volas mi havos tian servon en mia hejmo baldaŭ, tiam ni povos intervanĝi iomete plu. 
Dankon pro via helpo, certe mi bezonosĝin ĉar mi ne sciias kelkajn kaj gravajn detalojn pri E- 
a numismatiko kaj E-aj moneroj, ekzemplo kies estis la unua E-a monero kaj aliaj detaloj. 
Dankon denove. 

Numismate, 

Yoa 


03.06.2018 9:46 


Kara Yoa, 

Mi supozas, ke vi povas malfermi la revuajn numerojn kiujn mi antaŭe sendis al vi, ĉu ne? 
Do, fotojn kaj detalojn pri la unua E-a monero (pli korekte: pagmedalo, ĉar ĝi ne estis 
oficiala kaj havas aspekton de medalo kun valoro) vi trovos en Jarkolekto 2 numero 1, p.4 > 
8. La nomo de tiu "monero" estas SPESMILO. Pri la iniciatinto de tiu monero, profesoro 
Rene de Saussure, vi trovos informojn en la jam aperintaj numeroj de Jarkolekto 5. 


Ne hezitu demandi ĉion kion vi bezonas por informi la kubajn esperantistojn! 
Bonvolu saluti viajn geklubanojn! 

Amike kaj numismate, 

Bert ( <Alberto) 




01.06.2018 17:20 


Kara amiko, 

finfine estas nun iom da tempo ĉe mi, antaŭ ol iri al la triesta E-asocio, tial mi prenis 
"enmane" la lastan ENA-n por ĝin plezure legi. 

Je paĝo 12a tamen trafis min io stranga. Temis pri la medalo aperinta okaze de la —XXVI a 
HISPANA KONGRESO ESPERANTO PALENCIAII. 

Paĝfine, en rimarko 2 legeblas ke: 

La 26a hispana kongreso okazis en Valencio (= —Palenciall laŭ hispanaortografio) 

Laŭ mi Valencia kaj Palencia estas du diversaj hispanaj urboj: Valencia troviĝas ĉe la maro 
kaj Palencia interne de Hispanio, iel proksime al Valladolid. Mi mem posedas plurajn 
poŝtkartojn eldonitajn okaze de diversaj hispanaj kongresoj, okazintaj kaj en Palencia kaj 
Valencia. 

Eble estas mi kiu eraras, tamen bonvolu kontroli, 

Plej amike, 
via Elda 

02 . 06.2018 13:40 


Saluton, kara Eldal 

DankonlUnue pro la antaŭa mesaĝo kun la du ligiloj. Mi kompreneble tuj rekonis vin sur la 
foto antaŭ la groto aŭ kavo. 

Mi krome ege ĝojas ke kelkaj (multaj?) legantoj trovas miajn erarojn kaj sukcesas eduki kaj 
instrui min retroaktive...Nun mi denove lernis distingi malgraŭ miaj (maljfreshaj 70 jaroj! 
Kiel vi jam scias, mi ŝatas ŝerci kaj prefere pri mi mem. Tamen la jena anonco estas tute 
serioza: antaŭ nelonge mortis mia germana amiko kaj "baptopatro de ENA " Hans (Johannes) 
Jankowski. Mi volas honori lin per "Pro memoro", tamen trovas nek foton nek pliajn 
informojn pri li kiel aktiva esperantisto. Mi daŭrigos serĉi. 

Eta ideo por Lisbono. Vi kaj mi ja jam decidis dum la UK ne nur babili pri Esperanto sed 
ankaŭ pri familiaj temoj, ĉu? Kial do ne kunporti etan albumon kun familiaj fotoj por 
reciproke konatigi niajn geparencojn? 

Korajn salutojn al vi kaj Pino! 

Bert 

20.06.2018 17:17 


Karaj Geamikoj, 

Nia kara amiko 

Hans Jankowski forpasis 89jara la lOan de Majo 2018 en flegohejmo en Dortmund. Tie li 
vivis en siaj lastaj tri jaroj. 

Antaŭ 70 jaroj (1948) li venis al nia Esperanto-movado kaj aktivis en la laborista E-movado. 
Li ŝatis vojaĝi kaj viziti E.-kongresojn. 

Ofte li partoprenis kunvenojn en Nepalo kaj grave subtenis la tiean E-naskiĝon. Li ankaŭ 
ebligis al nepalaj E-istoj vizitojn en eŭropajE-kunvenoj. 

Antaŭ 40 jaroj li venis al nia ELF/AREK kaj estis aktiva en numismatiko, E-filatelo kaj 
erinofilio. Li eldonis i.a. jenajn katalogetojn: 

1989 Esperantomono (16 paĝoj)) 

1989 Memorigaj Esperantomedaloj kaj -moneroj (18 paĝoj) 

1993 Glumarkoj de SAT-AMIKARO (6 paĝoj) 

1995 Esperanto medaloj (32 paĝoj) 

2001 Esperanto-poŝtmarkoj (18 paĝoj). 

Ripozu li en paco! 

Elda Doerfler 


☆☆☆☆☆☆☆☆☆☆ 

10 . 06.2018 19:29 


Kara Peter, 

Eble vi jam aŭdis ke antaŭ nelonge forpasis nia samideano Johannes Jankowski. Mi celas 
anonci lian forpason kaj verki artikolon pri li kiel esperantisto en la julia numero de nia 
revuo, bedaŭrinde trovas preskaŭ nenion, krome ankaŭ ne foton. Hans ne nur estis pioniro pri 
la numismatika fako, sed ankaŭ kvazaŭ baptopatro kaj fervora kunlaboranto de ENA. 

Mi scias ke li estis membro de GEFA, sed ne havas kontaktulon en tiu organizo. Ĉu vi aŭ iu el 
via amika rondopovus helpi min? 

Mi anticipe dankas kaj salutas vin ambaŭ 

amike kaj numismate, 

Bert Boon 


10.06.2018 23:40 


Kara Bert, 

dankon pro via informo rilate al samideano Johannes (Hans). 

Same ni ne scias multon pri li. Dum la lastaj du aŭ tri jaroj li vivis en flegohejmo ie en la 
Ruhr-regiono. 

Dum jardekoj li esploris pri "Esperanto kaj medaloj" kaj "Esperanto kaj moneroj". Laŭdire li 
estis granda filatelisto same por Esperanto-filatelo. 

Ni nur scias, ke dum multaj jaroj li malavare subtenis la Esperanto-movadon en Nepalo. Li 
invitis kaj pagis kongresvojaĝojn por la afablaj nepalaj esperantistoj. Ĝis antaŭ kelkaj jaroj li 
ofte vivis ĉiujare dum kelkaj monatoj ĉe esperantistoj en Nepalo. Kelkfoje li kunportis 
nepalajn esperantistojn vizitcele al Herzberg. 

Bedaŭrinde ni ne scias pli. 

Certe ni ankoraŭ aŭdos de vi. 

Ni estas tre malgajaj pri la morto de vere aktiva kaj sukcesa esperantisto. 

Amike kaj samideane salutas 
Petro Zsofia 

ANONCOJ 

& 

EVENTOJ 


Grava novaĵoletero de ELF-AREK! 

Kara Geamikoj kaj Liganoj, 

tre rapide alproksimiĝas nia jara rendevuo, eĉ tro rapide, ĉar multegaj aferoj ankoraŭ estas 
farendaj. Eĉ valizon pretigi mi devas kaj ĉefe trovi sufiĉan lokon por enmeti Elf-Arek-aĵojn! 

Do, unue mi atendas vin ekde la 19a horo, sabaton la 28-an de julio, ĉe la Movada Foiro. Se 
hazarde estas inter vi volontul/in/o por kunhelpi, mi tre volonte kaj kun malfermitaj brakoj kaj 
koro akceptos ŝin/lin. 

Estas jam pretaj propagandiloj, informiloj, senpagaj esperantaĵoj, kaj mi kunportos ankaŭ 
kvitanclibreton por tiuj kiuj deziras aliĝi, re-aliĝi, pagi sian ne ĝis nun pagitan membrokotizon 
(por jaroj 2017 - 2018 kaj eĉ - se oni deziras - 2019). Entute mi estos je via dispono. 

Apud nia tablo estos ankaŭ la Esperanto-Numismatika Asocio, kies iniciatoro estas la bone 
konata Albert Boon, kun kiu Elf-Arek kunlaboras ekde ĝia fondiĝo. 

Plie - kaj tre GRAVE - dum la UK okazos kunsidon, renkontiĝon du-horan en Salono.... - mi 
ne scias ankoraŭ kie, sed vi bonvolu rigardi en la Kongresa Libro kaj tie vi trovos daton, 
horon, ejon: mi atendas vin nombre, nombre, invitu konatulojn, amikojn, simpatiantojn, por 
ke ni povu pli kaj pli grandiĝi kaj pere de ĉiaspecaj esperantaĵoj disvastigi ĉie ajn nia kara 
lingvo Esperanto kaj filatelon kaj numismatikon, ĉar ankaŭ nia amiko Albert Boon estos kun 
ni. Varme vi estas invitataj ĉeesti - eĉ vi povos mem kontribui per viaj ideoj, rakontoj, 
demandoj, diskutojn ktp ktp. 

Se vi jam havas ian ideon pri kontribuaĵoj, bonvolu min kontakti retpoŝte. Mi foriros mardon 
la 25an de julio. 

Je via dispono, 
amike 

Elda DOERFLER 


Triesta Esperanto-Asocio 

www.teal906.altervista.org 

www.karstaitagoj.altervista.org 


ELF-AREK (Esperanto-Ligo Filatelista - Amika Rondo de Esperantaĵ-Kolektantoj) 
www.kolektado.esperanto.cc 

Prelego pri numismatiko dum Nacia Evento E-o en Bajamo 


La 26-an de majo en la kuba urbo Bajamo prelegis 
pri esperanta numismatiko okaze de Nacia Evento 
Esperanto nia membro Yoandris Pompa 
Valdespino. Laŭ lia raporto kaj laŭ la belegaj fotoj 
estis multsukcesa evento kaj bona informo pri 
ENA.Yoandris krome anoncis baldaŭ duan parton 
de lia prelego. Bedaŭrinde ni ne povos partopreni! 

Gratulojn kaj sukceson por nia membro Yoandris! 

Varbilo por ENA! 


Karaj membroj! 

Bonvolu fojfoje dissendi la suban tekston al plejeble multaj gesamideanoj, kies 
retadreson vi konas. Nur tiel la nombro de ENA-anoj povos daŭre kreski. Via subteno 
estas bezonata! Ni anticipe dankegas vin! 

Bert 


Kara samidean(in)o, 


Pro la ĝis tiam kompleta manko de tia projekto, estis fondita en 2013 la probable ununura 
fakgrupo “Esperanto-Numismatika Asocio” (ENA) kun revuo “Esperanta Numismatiko” en la 
historio de Esperanto. 

La instiga kialo estis la konstato, ke en Esperantujo la propra trezoro je moneroj kaj medaloj 
estas apenaŭ konata, eĉ ne en la vasta rondo de kolektantoj. Kaj tiuj, kiuj scias, ke vere 
ekzistas tiaj belaĵoj, supozas, ke ili estas kvante kaj kvalite tute malgravaj. Tial, unu el la ĉefaj 
celoj de la nova fakgrupo estas montri al la esperantistoj kaj al la cetera mondo, ke esperantaj 
numismatikaĵoj estas kolektindaj kaj nepre pristudendaj artefaktoj. Kroma celo estas plejeble 
baldaŭ kompili kaj eldoni katalogon kaj enciklopedian terminaron. 

La membro-kvanto de ENA kreskis dum nur kvar jaroj ĝis 92 individuaj membroj kaj 20 
esperantaj (kaj eĉ neesperantaj!) organizaĵoj, bibliotekoj, muzeoj kaj universitatoj, dise en la 
mondo. 

Agrable por vi estas sendube, ke la asocio ne havas estraron, do ankaŭ ne kasiston! 

Tial oni rajtas SENPAGE aliĝi (sufiĉas respondi: “Mi konsentas aliĝi”). Krome la NUR 
PERRETA revuo estas tute SENKOSTA! Kaj tio neniam ŝanĝiĝos! 

Post aliĝo, vi LAŬPETE tuj ricevos perrete ĉiujn jam aperintajn kaj senpete sekve ĉiujn 
aperontajn numerojn. (4 n-rojn jare). 

Nian anoncon vi trovos ankaŭ en la Jarlibro de UEA 2017 sur p. 67. Se vi deziras pliajn 
informojn, ne hezitu kontakti nin tiel: bert.boon@ skynet.be ! 

Vi rajtas unue peti provnumeron! 

Kun numismataj kaj samideanaj salutoj, 

Bert Boon 

Iniciatoro de ENA, ĉefredaktoro de “Esperanta Numismatiko” 

